Maracas

Se også den brasilianske kommunen Maracás (Bahia)

Maracas eller marakas (fra portugisisk maraca) er et rytmeinstrument. Det benyttes primært for latinamerikansk musikk som rumba, samba og bossanova.

Maracas benyttes vanligvis parvis og holdes i hver sin hånd. Når de ristes avstedkommer de en raslende lyd, ved at steinene/frøene på innsiden farer rundt og slår mot innsiden av resonanskammeret.

I salsamusikk er det et av de viktigste instrumentene, ettersom det legger til en viktig drivende puls. Den benyttes også i øvrig latinamerikansk dansemusikk, og derifra har den blitt spredt til annen form av vesterlandsk musikk.

Historie 
Instrumentet ble laget og benyttet først av indianere på Puerto Rico, og ordet er sannsynligvis av tupí-opprinnelse, nærmere bestemt avledet av  guaraní-ordet mbaraka''. Via portugisisk er ordet kommet inn i andre europeiske språk.

Tidligere laget man alltid maracaser av den runde frukten fra et kalebasstreet. Når frukten er tørket lages det et hull i den og man fjerner fruktkjøttet, hvorpå man legger inn små steiner (alternativt tørkede frø) og monterer på et håndtak.

Den moderne maracasen er gjerne av tre eller plast og laget som klode med håndtak.

Referanser

Eksterne lenker

Slagverkinstrumenter
Musikkinstrumenter
Ord og uttrykk fra tupianske språk